Ako balím moje objednávky // zero waste/REuse, REduce, REcycle //PRIADKA HANDSPUN behind the scenes/
Channel: Petronela Oravcova
Date: 26/01/2020

Ahojte moji milí,pripravila som pre Vás krátke video o tom, ako balím moje objednávky a pár tipov a nápadov ako baliť balíky ekologickejšie!


1) Využívajte recyklované a recyklovateľné obaly.
Kartónové škatule sa dajú použiť mnohokrát. Odložte každú v ktorej Vám príde materiál. Aj v miestnych obchodoch vždy majú niekoľko zvyšných škatúľ. Pýtajte si ich, radi Vám ich dajú zdarma.


2) Pohrajte sa s priestorom.

Správne zvolená veľkosť škatule minimalizuje nutnosť vyplňovať prázdne miesta ďalším baliacim materiálom. Ak musíte vyplňovať, uprednostnite pred bublinkovou fóliou a "pukancami" napríklad krčený a skartovaný papier.



3) Minimalizujte množstvo plastov

Pre menšie zásielky je možné použiť namiesto bublinkovej obálky klasický baliaci papier v kombinácii s vlnitou lepenkou.A namiesto plastovej lepiacej pásky je možné použiť papierovú. Na trhu sú aj také, ktoré majú lepidlo z prírodného kaučuku alebo škrobu a sú teda aj kompostovateľné.(Žiaľ, na papieri ktorý ja používam tieto nelepia dostatočne, takže tu "vodu kážem, víno pijem". Som si toho plne vedomá, ale verte, nevzdávam sa a stále hľadám takú, ktorá mi držať bude.)



4)Nakupujte ekologicky
 Nuž áno, sem-tam treba aj nejakú tú škatuľu či pásku dokúpiť.Uprednostnite nákup obalových materiálov u dodávateľov, ktorí uznávajú rovnaké hodnoty, minimalizujú svoju ekologickú stopu a majú transparentný proces získavania surovín a výroby.



5) Darčeky voľte s rozumom
Nie každému všetko sadne a niekedy sa z darčeka stane len rýchly odpad (alebo lapač prachu).  Môžete nechať zákazníka zvoliť si darček podľa vlastného gusta už v procese objednávky. Ak chcete darček ako prekvapenie, voľte maličkosť, ktorá zaručene neskončí v koši, napríklad čokoládku, dobrý čajík, mini mydielko...


Dúfam, že tých, ktorí ekologické balenie ešte len prehodnocujú inšpirujem, a nájdu si v článku niečo, čo môžu aplikovať aj u svojich objednávok. Zároveň by som rada, ak máte tip, ktorý som nespomenula, šup s ním dole do komentára. Budem Vám veľmi vďačná!


 Snažím sa baliť čo najekologickejšie a priblížiť sa myšlienke zero waste a udržateľnosti. Je to proces. Stále je čo vychytávať a budem na sebe naďalej pracovať.



Som si vedomá, že môj prístup a spôsob balenia sa odzrkadľujú na vzhľade zásielky.  Verím však, že moji zákazníci si viac cenia obsah zásielky a našu Zem!♥



Ďakujem za prečítanie a prajem krásny deň! 

Vaša priadka Nelka
*
*


INSTAGRAM
https://www.instagram.com/priadkahandspunart
 

FACEBOOK
https://www.facebook.com/priadkahandspun/


music by www.bensound.com